ປະທານສະພາແຫ່ງຊາດ ຫງວຽນຊິງຮຸ່ງ ພົບປະສັງສັນກັບຜູ້ຕາງໜ້າສະມາຊິກສະພາແຫ່ງຊາດລຸ້ນຕ່າງ
(ທ່ານປະທານສະພາແຫ່ງຊາດ ຫງວຽນຊິງຮຸ່ງ ພົບປະສັງສັນ
ກັບຜູ້ຕາງໜ້າສະມາຊິກສະພາແຫ່ງຊາດລຸ້ນຕ່າງ)
ຕອນເຊົ້າວັນທີ 05/01 ຢູ່ສຳນັກງານສະພາແຫ່ງຊາດ ຫວຽດນາມ, ຄະນະປະຈຳສະພາແຫ່ງຊາດຊຸດທີ 13 ໄດ້ພົບປະສັງສັນກັບຜູ້ຕາງໜ້າສະມາຊິກສະພາແຫ່ງຊາດລຸ້ນຕ່າງໆ. ນະທີ່ນີ້, ທ່ານປະທານສະພາແຫ່ງຊາດ ຫວຽດນາມ ຫງວຽນຊິງຮຸ່ງ ຢືນຢັນວ່າ: ການເລືອກຕັ້ງທົ່ວປະເທດຄັ້ງທຳອິດຂອງ ຫວຽດນາມ ເມື່ອປີ 1946 ໄດ້ສຳເລັດຜົນຢ່າງຈົບງານ ແລະ ໄດ້ຮັບການເຫັນດີເຫັນພ້ອມ ແລະ ສະໜັບສະໜູນຈາກປະຊາຊົນ. ນີ້ແມ່ນການເລືອກຕັ້ງຂອງຈິດໃຈປະຊາຊົນ, ເຕົ້າໂຮມຄວາມສາມັກຄີທົ່ວປວງຊົນ; ເປັນປະຖົມປັດໃຈສຳຄັນ, ປະກອບສ່ວນຍົກສູງບົດບາດທີ່ຕັ້ງຂອງ ຫວຽດນາມ ບົນເວທີສາກົນ, ປະກອບສ່ວນອັນໃຫຍ່ຫລວງໃຫ້ພາລະກິດຕໍ່ສູ້ຍາດເອົາເອກະລາດ, ກໍ່ຄືສ້າງສາປະເທດຊາດພັດທະນາ, ເຊື່ອມໂຍງຄືປະຈຸບັນ. ທ່ານປະທານສະພາແຫ່ງຊາດ ເນັ້ນໜັກວ່າ: ສະມາຊິກສະພາແຫ່ງຊາດແຕ່ລະຄົນ ມີຄວາມເອກອ້າງທະນົງໃຈ ທີ່ໄດ້ຕາງໜ້າໃຫ້ເຈດຈຳນົງ ຄວາມມຸ່ງມາດປາດຖະໜາຂອງປະຊາຊົນ, ກຳລັງແຮງຂອງປະຊາຊົນ, ຈິດໃຈມະຫາສາມັກຄີທົ່ວປວງຊົນທັງຊາດ ແລະ ຂອງເຈດຈຳນົງຂອງຊາດ ຫວຽດນາມ ເພື່ອປະຕິບັດໜ້າທີ່. ທ່ານປະທານສະພາແຫ່ງຊາດ ຫງວຽນຊິງຮຸ່ງ ເນັ້ນໜັກວ່າ:
“ບຸນຄຸນພາລະກິດຂອງບັນດາສະມາຊິກສະພາແຫ່ງຊາດລຸ້ນຕ່າງໆນັບແຕ່ຊຸດທີ 1 ແມ່ນມໍລະດົກເພື່ອໃຫ້ພວກເຮົາສືບທອດ. ສະພາແຫ່ງຊາດຊຸດທີ 13 ແມ່ນສືບທອດຈາກສະພາແຫ່ງຊາດທັງ 13 ຊຸດ, ສະພາແຫ່ງຊາດ ສາທາລະນະລັດສັງຄົມນິຍົມ ຫວຽດນາມ ແມ່ນສືບທອດສະພາແຫ່ງຊາດ ສາທາລະນະລັດປະຊາທິປະໄຕ ຫວຽດນາມ, ລັດຖະທຳມະນູນປີ 2013 ແມ່ນສືບທອດລັດຖະທຳມະນູນປີ 1946 ແລະ ຮ່ວມພັດທະນາພ້ອມກັບປະເທດຊາດຄຽງຄູ່ກັບຊົນຊາດ”.
(ແຫຼ່ງຄັດຈາກ VOV)